Breslawia
Wspůłrzyndne: 51°06'30" N 17°01'42" E
Breslawia, zńymczůne mjano Bryslał, abo spolszczone mjano Wrocłow (pol. Wrocław, łać. Wratislavia abo Vratislavia, mjym. Breslau ', śl-mjym.: Brassel abo Gruß Brassel[3], czes. Vratislav abo Vroclav, madź. Boroszló) – stolica a nojwynksze mjasto Ślůnska, jydno ze nojsrogszych we Polsce (sztworte podug wjelośći ludźi, 634 630 mjyszkańcůw, a pjůnte podug wjyrchu, 293 km²), jedno ze nojstarszych, położůne po uobuch strůnach strzodkowyj Uodry, na Ślůnskij Ńiźińe. Mjasto je we skupińe Nowyj Hanzy.
Breslawia je stolicům dolnoślůnskigo wojewůdztwa, mjastym na prawach krysu a śedźibům władzůw breslawskigo krysu źymskigo, kery skłodo śe ze dźewjyńću uokolnych gminůw. Je tyż nojwożńijszym mjastym breslawskij aglůmeracyje.
isl_Latn fon_Latn szl_Latn szl_Latn